สนช. ลงพื้นที่จังหวัดบึงกาฬรับฟังความเห็นร่างรัฐธรรมนูญ
คณะกรรมาธิการการเมือง สภานิติบัญญัติแห่งชาติ ลงพื้นที่จังหวัดบึงกาฬ เพื่อรับฟังความคิดเห็นร่างรัฐธรรมนูญ
วันนี้ (22 ก.ค. 60) เวลา 9.30 น. นายสุรศักดิ์  เกษมสุวรรณ รองผู้ว่าราชการจังหวัดบึงกาฬ และหัวหน้าส่วนราชการ ผู้นำท้องถิ่น ตัวแทนภาคประชาชนในจังหวัดบึงกาฬให้การต้อนรับ นายกล้านรงค์ จันทิก ประธานคณะกรรมาธิการการเมือง สภานิติบัญญัติแห่งชาติ พร้อมคณะกรรมาธิการการเมือง สภานิติบัญญัติแห่งชาติ ที่ ห้องสิรินธรวัลลี ศาลากลางจังหวัดบึงกาฬ ชั้น 4  สำหรับการประชุมดังกล่าว เพื่อเปิดรับฟังความคิดเห็นและแลกเปลี่ยนแนวคิดในประเด็นร่างรัฐธรรมนูญแห่งราชอาณาจักรไทย การป้องกันและปราบปรามการทุจริต การเลือกตั้งและระบบเลือกตั้งเป็นหลักและมีประเด็นคดีความ ประเด็นภาษีที่ดิน ที่กำลังเป็นปัญหาถกเถียงกันในปัจจุบันมาร่วมพูดคุยแลกเปลี่ยนความคิดเห็นอีกด้วย  รวมทั้งปัญหาและอุปสรรคในการดำเนินงานของจังหวัด ซึ่งในส่วนของจังหวัดบึงกาฬมีความร่วมมือของส่วนราชการในการทำงานเป็นอย่างดี จึงทำไห้การทำงานเป็นไปด้วยความเรียบร้อย 
ทั้งนี้ ทางประธานคณะกรรมาธิการการเมืองฯ ได้ให้หลักคิดในการดำเนินงานเกี่ยวกับโครงการต่างๆ ต้องมีความร่วมมือกันในการทำงานในทุกๆ ด้าน ซึ่งจะได้นำแนวความคิดและข้อเสนอแนะต่างๆ ที่ได้รับฟังในส่วนภูมิภาคไปนำเสนอในส่วนกลาง  นอกจากนี้ยังได้เน้นย้ำในเรื่องของการสร้างความเข้าใจเกี่ยวกับการเลือกตั้งและระบบเลือกตั้ง เพื่อเลือกผู้แทนที่ดี ไปทำหน้าที่ออกกฎหมายในสภา